CELEX: 62020CB0507
Language: el
Date: 2021-03-03 00:00:00
Title: Υπόθεση C-507/20: Διάταξη του Δικαστηρίου (έκτο τμήμα) της 3ης Μαρτίου 2021 [αίτηση του Pécsi Törvényszék (Ουγγαρία) για την έκδοση προδικαστικής αποφάσεως] — FGSZ Földgázszállító Zrt. κατά Nemzeti Adó- és Vámhivatal Fellebbviteli Igazgatósága [Προδικαστική παραπομπή – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/ΕΚ – Άρθρο 90 – Μείωση της βάσης επιβολής του φόρου – Ολική ή μερική μη καταβολή του τιμήματος – Απαίτηση της οποίας η είσπραξη κατέστη οριστικώς αδύνατη – Αποσβεστική προθεσμία για την υποβολή αίτησης εκ των υστέρων μείωσης της βάσης επιβολής του ΦΠΑ – Ημερομηνία έναρξης της προθεσμίας]

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/11
            
         
      Διάταξη του Δικαστηρίου (έκτο τμήμα) της 3ης Μαρτίου 2021 [αίτηση του Pécsi Törvényszék (Ουγγαρία) για την έκδοση προδικαστικής αποφάσεως] — FGSZ Földgázszállító Zrt. κατά Nemzeti Adó- és Vámhivatal Fellebbviteli Igazgatósága
      (Υπόθεση C-507/20) (1)
      
      (Προδικαστική παραπομπή - Κοινό σύστημα φόρου προστιθέμενης αξίας (ΦΠΑ) - Οδηγία 2006/112/ΕΚ - Άρθρο 90 - Μείωση της βάσης επιβολής του φόρου - Ολική ή μερική μη καταβολή του τιμήματος - Απαίτηση της οποίας η είσπραξη κατέστη οριστικώς αδύνατη - Αποσβεστική προθεσμία για την υποβολή αίτησης εκ των υστέρων μείωσης της βάσης επιβολής του ΦΠΑ - Ημερομηνία έναρξης της προθεσμίας)
      (2021/C 228/13)
      Γλώσσα διαδικασίας: η ουγγρική
      
         Αιτούν δικαστήριο
      
      Pécsi Törvényszék
      
         Διάδικοι στην υπόθεση της κύριας δίκης
      
      FGSZ Földgázszállító Zrt.
      
         κατά
      
      Nemzeti Adó- és Vámhivatal Fellebbviteli Igazgatósága
      
         Διατακτικό
      
      Το άρθρο 90 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, σε συνδυασμό με τις αρχές της φορολογικής ουδετερότητας και της αποτελεσματικότητας, έχει την έννοια ότι, όταν ένα κράτος μέλος καθορίζει αποσβεστική προθεσμία με την παρέλευση της οποίας ο υποκείμενος στον φόρο, που έχει απαίτηση της οποίας η είσπραξη κατέστη οριστικώς αδύνατη, δεν μπορεί πλέον να ασκήσει το δικαίωμά του να τύχει μείωσης της βάσης επιβολής του φόρου, η προθεσμία αυτή πρέπει να εκκινεί όχι από την αρχικώς προβλεπόμενη ημερομηνία εκπλήρωσης της υποχρέωσης καταβολής, αλλά από την ημερομηνία κατά την οποία η είσπραξη της απαίτησης κατέστη οριστικώς αδύνατη.
      
         (1)  ΕΕ C 28 της 25.01.2021.